title: Valentín Lorén
text: Valentín Lorén Bustos naixiu de Zaragoza (Provincia de Zaragoza) o 23 d'agosto de 1947 , ye un destacau boxeyador aragonés hue retirau que competiba en a categoría de peso pluma y super pluma, plegando a estar Campión d'Espanya de Boxeyo de pesos pluma, tamién participó en os Chuegos Olimpicos de Tokio 1964.
  
  Antis de fer-se profesional participó en os Chuegos Olimpicos de 1964 con a selección espanyola, a suya partecipación ye remerada por os aficionaus d'o boxeyo por a suya descalificación en o segundo combate en as rondas clasificatorias. En o primer combate ganó a un boxeyador francés, y en o segundo combate por a suya forma de luitar siempre enta debant o arbitro consideró que luitaba con a capeza muit baixa y en cuentas de fer-li una amonestación por ista forma de luitar puyó entalto o brazo d'o luitador Hung Chang d'a isla de Formosa (hue parte de Taiwan) donando-li como guanyador d'o combate por descalificación de Valentín. Lorén en no aceptar a decisión de l'arbitro li donó un golpe de punyo per o que estió sancionado ta cutio como boxeyador amateur.
  
  Dimpués d'a sanción decidió fer-se boxeyador profesional y se trasladó a vivir enta Barcelona, por ixas envueltas uno d'os puestos de concentración de boxeadors aragoneses que quereban boxeyar profesionalment. Principió competindo en a categoría de peso pluma, plegando a disputar lo titol de campión de Espanya en l'anyo 1970 contra o tamién aragonés y l'alavez campeón Luis Aísa. Valentín perdió lo combate y Luis retenió lo titulo d'a categoría.
  
  Dimpués d'ista derrota baixa de peso y prencipia a competir en o peso supergallo, categoría en a que o 17 d'abril de 1971 se proclamó campión d'Espanya, redotando per puntos a o madrilenyo Andrés Martín. Con 27 anyos se retiró d'o boxeyo pa treballar en as instalacions que a interpresa papelera Saica teneba en o Rabal de Zaragoza.
  
  Vinclos externos 
    Perfil esportivo de Valentín Lorén en Boxrec.
    El golpe de Tokio.
  
  Boxiadors d'Aragón
  Campions d'Espanya de Boxeyo
  Esportistas d'Aragón en os Chuegos Olimpicos de 1964
  Naixius de Zaragoza
  1947 (naixencias)